Mnr William Drinkwater - Skoolhoof
Die Hoërskool Kroonstad het tot stand gekom met die proklamasie vir die stigting van die Hoërskool Kroonstad wat in 1907 in die staatskoerant gepubliseer is. In 1908 het die skool sy deure vir die eerste keer oopgemaak en was dit die begin van 'n kleurryke tradisie op die gebied van akademie, sport en kultuur.
Die uiteenlopendheid van die drie stigtingskole het daartoe gelei dat die Hoërskool Kroonstad sy leerders van die wydste vakkeuse beskikbaar in Suid-Afrika bied. In 1994 smelt Hoërskool Kroonstad (Blouskool), die Kroonstad Landbouskool (Lanties), die Hoër Tegniese Skool De Wet Nel (Ampies) en Johan Slabbert Spesiale Skool saam.
Die trotse geskiedenis en tradisies van al hierdie skole dra daartoe by dat die Hoërskool Kroonstad sy karakter en tradisies verder kon uitbrei.
Die Johan Slabbert-terrein funksioneer op sy eie onder die vaandel van die Bloues. Die terrein se skooldrag verskil effens deurdat hulle wit hemde dra.
Praktiese en teoretiese onderrig vir akademiese, tegniese en landbouvakke word onder een dak aangebied. Wat ons nog meer uniek maak is dat hierdie vakke in kombinasies geneem kan word.
Kinders is ons besigheid – kwaliteit is ons leuse!
Die Hoërskool Kroonstad streef as dinamiese, sosiaal-sensitiewe sekondêre onderwysinstansie, na hoë opvoedkundige standaarde in die hartland van die Vrystaat.
Die Hoërskool Kroonstad lewer met kundige personeel en gemotiveerde leerders gehalte akademiese, tegniese en landbou-onderrig. Deur middel van die skool se omvattende buitemuurse program, voorsien dit in die kennis- en ontwikkelingsbehoeftes van die breër gemeenskap. As Christelike waarde-gedrewe skool, streef ons na die algehele potensiële ontwikkeling van al ons leerders.
Dié skoolvlag was die gewildste keuse onder leerlinge. Hierdie vlag is in gebruik geneem in 2008 vir algemene vertoon en vlagparades. Skoolvlag Ontwerp van vlag: Mnr. B Morgan (2008)
Die vier koringare simboliseer die vier skole wat in 1994 saamgesmelt het om die nuwe Hoërskool Kroonstad (BLOUES) te stig. Die skole was Hoërskool Kroonstad (Ou Blouskool), die Kroonstad Landbouskool (Lanties), die Hoër Tegniese Skool De Wet Nel (Ampies) asook die Johan Slabbert Spesiale Skool. Die vier koringare word gebind in `n kroon wat ons dorp Kroonstad en die kroon van God simboliseer.
Landbou, Akademies, Tegnies met twee halfmane wat Afrikaans en Engels simboliseer
Beeld van netbalbane
Netbalbane en hokkieveld met skoolgebou in die agtergrond
Mev. Marié Jacobsz, mnr. Hannes de Vos, mev. Anneke Lategan, mnr. William Drinkwater, mevv. Laetitia Keogh, Marietjie van der Walt, Annatjie Venter Agter: Mnre. Johan de Ru (voorsitter), Tjaart du Plessis, Marius Keeve, Francois Rosslee, Riaan Burger, Ferdi Klopper, David Castelyn, Piet Heckroodt